
Arheologi din mai multe țări cercetează o necropolă 
de acum 5.000 de ani  la Boldești Grădiștea (jud. 
Prahova) 
 
de Conf. univ. dr. George V Grigore 
 
Mai multe morminte, vechi de 5000 de ani,de la începutul 
Epocii bronzului, care au aparținut unei civilizații mai puțin 
cunoscute, numită Yamnaya, au fost descoperitede arheologi la 
Boldești Grădiștea, în județul Prahova. Cultura Yamnaya se 
presupune că era predominant nomadică, cu o practicare a agriculturii 
în apropierea râurilor sudice Bug, Nistru și Ural și a câtorva dealuri 
pontice. În necropola studiată au fost deschise cinci morminte, unde 
arheologii au găsit și amenajări din lemn a locului funerar, resturi 
vegetale și depunere de ocru (praf roșu mineral), care ar fi putut să 
facă parte din ritualuri de înmormântare (așa cum s-a mai descoperit 
și în alte cazuri).Alin Frînculeasa, arheolog în cadrul Muzeului 
Judeţean de Istorie şi Arheologie Prahova, a declarat, că săpăturile au 
avut loc în Boldești Grădiștea, în zona unui tumul impozant.„Sunt 
morminte de la începutul Epocii Bronzului, de acum 5000 de ani. Sunt 
cinci descoperite, dar două le cercetăm acum. Mai avem de cercetat. 
Pe lângă schelet am găsit și tot felul de amenajări din lemn, resturi 
vegetale și depunere de ocru, care ar fi putut să facă parte din 
ritualul de înmormântare. Nu știm dacă sunt bijuterii, mai avem de 
cercetat”, a declarat Alin Frînculeasa.Potrivit acestuia, mormintele ar 
putea aparține civilizației Yamnaia, care obișnuia să meargă în zona 
râurilor pentru a putea face agricultură.„Este o descoperire 
arheologică foarte importantă. În această zonă nu s-a mai făcut o 
astfel de descoperire. Este prima oară”, a spus arheologul.Potrivit 

Muzeului Judeţean de Istorie şi Arheologie Prahova, la săpături 
participă și reprezentanți ai Universitații din Helsinki, în cadrul 
proiectului „The Yamnaya Impact on Prehistoric Europe”, finanțat de 
European Research Council, muzeul prahovean fiind singura 
instituție parteneră din România.Echipa de cercetare este formată din 
arheologi, specialiști în discipline conexe precum genetică sau 
bioantropologie și studenți ai Universității din Helsinki, expediția 
având dublu scop: de cercetare științifică și pedagogic.Istorici, 
geneticieni și bioantropologi din mai multe țări vor cerceta rămășițele, 
pentru a afla cum au contribuit acești nomazi din epoza bronzului la 
formarea europenilor de azi.Cercetătorii folosesc tehnica modernă, 
vor face studii genetice în Germania, la Mainz, investigații izotropice 
– la Bristol și studii depaleomediu la Helsinki.Într-unul dintre 
morminte, scheletul unui individ care ar fi trăit în urmă cu 5000 de 
ani, descoperit în stare destul de bună, este analizat de arheologi.„Este 
așezat defunctul într-o poziție normală pentru epoca lui, pe spate, cu 
mâinile pe lângă corp, are vopsea roșie pe craniu, undeva în zona 
picioarelor și lângă braț”, a declarat Alin Frânculeasa. Cercetările de 
până acum (?) au arătat că europenii păstrează până la 80 la sută din 
bagajul genetic al populației Yamnaya care a pornit către Nordul și 
Sudul Europei de pe teritoriul actual al Ucrainei. Înalți, masivi, cu 
pielea deschisă la culoare, oamenii din populația Yamnaya creșteau 
animale și sehrăneau cu carne. Așa se face că europenii de astăzi sunt 
cei mai înalți oameni din lume.Populația Yamnaya ar fi adus calul în 
Europa și l-a folosit ca animal de povară. Tot ei au influențat, se pare, 
și organizarea socială de aici, cu bărbatul în fruntea familiei și lider al 
grupului.„Sunt oase, dar sunt o parte a moștenirii noastre europene și 
de asemenea și origini noastre”, spune Sonja Kastilan, jurnalist 
Frankfurter Algemeine.Grație proiectului european derulat de 
Universitatea din Helsinky vor fi deschise șantiere arheologice în 
toate țările unde există urme ale civilizației Yamnaya.În prezent, umăr 
la umăr, arheologi români, dar și studenți din Statele Unite, Germania, 
Rusia, Finlanda și Anglia stau sub soarele arzător, fascinați de 

importanta descoperire.Întrebare: unde s-au dus oamenii din 
civilizațiile ce populau teritoriul țării noastre înainte de apariția 
acestor Yamnaia? În Neoliticul timpuriu (6600-5500), avem culturile: 
Cârcea–Gura Baciului,Starcevo Criș, Ciumești-Pișcolț; în Neoliticul 
dezvoltat (5500-5000), avem culturile: Cultura ceramicii liniare, 
Vinca (timpurie), Lumea Nouă, Dudești, Hamangia (timpurie); în 
Eneolitic timpuriu (5500-4500), avem culturile:Boian, Vădastra, 
Hamangia, Vinca-Turdaș, Precucuteni; iar în Eneolitic târziu (4500-
3800/3700), avem culturile: Cucuteni-Ariușd, Sălcuță, 
Bodrogkeresztur, Tiszapolgar, Decea Mureșului, Cernavodă I, etc. 
Unde sunt oamenii de 2 metri înălțime din Cazanele Dunării, de acum 
peste 9000 de ani, din așezările Lepenski Vir  și Schela Cladovei din 
Cazanele Dunării ?Chiar dacă veneau, cred că erau asimilați de 
populațiile autohtone destul de numeroase în timp.  
Surse: wikipedia.org; digi24.ro; stirileprotv.ro; stiridiaspora.ro; 
ziar.com; newstime.ro 

